钦定古今图书集成/明伦汇编/氏族典/第416卷 > 《廖用贤尚友录》 > 庾业延
## 钦定古今图书集成/明伦汇编/氏族典/第416卷 > 《廖用贤尚友录》 > 庾业延

按《魏书庾业延传》：“业延，代人，后赐名岳。其父及兄和
辰世典畜牧，转中部大人。岳恭慎修谨，太祖喜之，为
外朝大人，参预军国。从平中原，拜安远将军，以功赐
爵西昌公，为邺行台。及罢邺行台，以所统六郡置相
州，即拜岳为刺史。公廉平当，百姓称之。后迁司空。天
赐四年，候官告：岳衣服鲜丽，行止风采，拟仪人君。太”
祖时不豫，多所猜恶，遂诛之，时人咸冤惜焉。